राजधानी के जिला शिक्षा एवं प्रशिक्षण संस्थान (डायट) की तर्ज पर अब हर जिले में डायट और डीएलएड कॉलेजों के प्रशिक्षुओं को 14 वर्ष से ऊपर आयु वाले निरक्षर को साक्षर बनाने की जिम्मेदारी दी जाएगी। ‘ईच वन टीच वन’ योजना के तहत अभी इसकी शुरुआत लखनऊ में निरक्षरों को चिह्नित करने से की गई है, इसे प्रदेश भर में लागू करने की तैयारी है। इस संबंध में जल्द ही राज्य शैक्षिक अनुसंधान एवं प्रशिक्षण परिषद (एससीईआरटी) की ओर से डायट प्राचार्यों को निर्देश जारी किए जाएंगे।